Olav Valen-Sendstad

Olav Valen-Sendstad (født 30. juni 1904 på Notodden, død 5. mai 1963 i Oslo) var en norsk teolog og filosof.
Liv og virke
 Bakgrunn
Olav Valen-Sendstad var sønn av landbruksskolelæreren Aksel Sendstad (1872–1922) og Magnhild Valen, og vokste opp i Kristiania, hvor han tok examen artium i 1923 og ble cand. theol. fra Menighetsfakultetet i 1928. 
Prest
Fra 1931 til 1941 var han sogneprest i Jelsa, og fra 1941 til 1955 residerende kapellan i St. Johannes menighet i Stavanger. I 1948 tok han doktorgraden med en avhandling om «Virkelighet og virkelighetsforståelse», og fra 1948 til 1949 vikarierte han for professor Arne Næss ved undervisningen i filosofi ved Universitetet i Oslo. Fra 1958 var han lærer ved Fjellhaug skole.

I sitt teologiske syn forfektet Valen-Sendstad en luthersk ortodoksi, og var motstander av moderne protestantisk teologi og katolisisme. Han omtalte seg selv som en «teologisk og kirkepolitisk enfant terrible»Studentene fra 1923. Oslo, 1950.. Han engasjerte seg sterkt mot opphevelsen av jesuittparagrafen og skrev blant annet publikasjonen Åpent brev til Norges storting 1954 : vil stortinget gi jesuitt-fascismen sin moralske anerkjennelse?Åpent brev til Norges storting 1954 : vil stortinget gi jesuitt-fascismen sin moralske anerkjennelse?, bokylla.no, besøkt 22. mars 2014

 Bibliografi 
 Karl Barths panteistiske teologi og den norske kirke. Oslo: Lutherstiftelsens forlag, 1935.
 Forsonet med Gud. Oslo: Lutherstiftelsen, 1936.
 Tornen i kjødet. Oslo: Lutherstiftelsen, 1937.
 Rettferdiggjort av tro. Oslo: Lutherstiftelsen, 1938.
 Drømmen om den frie vilje. Oslo: Lutherstiftelsens forlag, 1939.
 Tusenårsriket og Jesu gjenkomst. Oslo: Arne Gimnes, 1941.
 Ordet og troen. Oslo: Land og kirke, 1946.
 Guds allmakt og det sataniske. Stavanger: Indremisjonens forlag, 1946.
 Ordet som aldri kan dø. Bergen: Lunde, 1949.
 Fra troens slagmark. Bergen: Lunde, 1950.
 Norske radioprekener. Bergen: Lunde, 1950.
 Velsignelsen i Kristus Jesus. Bergen: Lunde, 1953.
 Oppgjør om den lutherske dåpslære. Bergen: Lunde, 1954.
 Når er jeg en kristen? Bergen: Lunde, 1958.

 Referanser 

 Eksterne lenker 

Kategori:Norske lutherske prester
Kategori:Norske lutherske teologer
Kategori:Norske filosofer
Kategori:Personer fra Notodden kommune
Kategori:Fødsler i 1904
Kategori:Dødsfall i 1963